Carolus Ludovicus Knebel

Carolus Ludovicus Knebel (natus in castello Wallerstenio. apud NordlingamBrevis Bavariae geographia: quam in usum studiosae literarum iuventutis Latine scripsit atque edidit Laurentius Gerhard. Wirceburgi 1844. Suebiae die 30 Novembris 1744, mortuus Ienae die 23 Februarii 1834) fuit miles Germanicus, sed etiam sodalis Musarum servorum Vimariae.

 Vita 
Ad studiorum universitatem Salinarum Saxonicarum iurisprudentiae operam dabat, antequam Potestampii sese exercitui principis Borussiae inserebat. Mox praefectus militum factus est. Decem annos stipendia merens amicitiam iniunxit domnis Ramler, Nicolai, Gleim, Moysi Mendelssohn. Propter cursum honorum prohibitum militaria reliquit. Revertens in patriam Vimariae mansit ubi anno 1774 docens privatus principis Constantini creatus est. Eodem anno in Franciam cum isto et eius fratre natu maiore iter faciens, Goethium Francofurti visitavit, cui Carolum Augustum principem hereditarium introduxit. Anno 1779, dominus Knebel dimissus est, emeritum bonum recipiens. Exinde in circulo eminentissimum spirituum (Goethe, Herder, Schiller, Wieland, etc.) morabatur. Artissime iunctus erat et Goethio et Ioanni Godofredo Herder. Anno 1798 Luisam de Rudorf, cantatricem aulicam et adamatam Caroli Augusti principis, in matrimonium duxit eorumque filium Carolum adoptavit.Luisa ob mores suos dissolutos Vimarianis contemptui erat. Xenion amarissimum a Goethe compositum 'Ad novum sanctum Antonium' (theodisce 'An den neuen Sankt Antonius'; Goethe, Zahme Xenien VIII) ad hoc matrimonium pertinere putatur: „Herr Bruder, Welch Luder Bringst du in deine Einsiedelei! … Gott steh uns bei!“). Postea in oppidum Ilmenavium se rettulit, ubi iam antea fuerat mineralogiae causa. Liberis adolescentibus commigravit Ienam (anno 1805).

 Opera 
Maximi momenti sunt conversiones (tragoediae Saul Victorii Alfieri sive elegiarum Propertii et carminis de rerum natura Lucretii.

Propra poemata (»Hymnen«, »Elegien«, »Lebensblüten in Distichen«) quoque memoriae digna sunt ut et commercium epistulare cum Goethio »Briefwechsel mit Goethe« (ed. 1851). Editae sunt etiam epistulae uxoris Schillerii (»Briefe von Schillers Gattin an einen vertrauten Freund«) et ducis litterae (»Briefe des Herzogs Karl August von Sachsen-Weimar-Eisenach an Knebel und Herder«) et epitome »Aus Knebels Briefwechsel mit seiner Schwester Henriette«

 Nexus externi 

 Opera in interreti
 Biographiam apud NDB

 Notae 

Categoria:Auctores Theodisci
Categoria:Interpretes Italiano-Theodisci
Categoria:Interpretes Latino-Theodisci
Categoria:Poetae Germaniae
Categoria:Scriptores Germaniae